CELEX: 32007R0643
Language: mt
Date: 2007-06-11 00:00:00
Title: Regolament tal-Kunsill (KE) Nru 643/2007 tal- 11 ta’ Ġunju 2007 li jemenda r-Regolament (KE) Nru 41/2007 fir-rigward tal-pjan ta’ rkupru għat-tonn rakkomandat mill-Kummissjoni Internazzjonali għall-Konservazzjoni tat-Tonn ta’ l-Atlantiku

13.6.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 151/1
               
            REGOLAMENT TAL-KUNSILL (KE) Nru 643/2007
      tal-11 ta’ Ġunju 2007
      li jemenda r-Regolament (KE) Nru 41/2007 fir-rigward tal-pjan ta’ rkupru għat-tonn rakkomandat mill-Kummissjoni Internazzjonali għall-Konservazzjoni tat-Tonn ta’ l-Atlantiku
      IL-KUNSILL ta’ L-UNJONI EWROPEA
      Wara li kkunsidra t-Trattat li jistabbilixxi l-Komunità Ewropea,
      Wara li kkunsidra r-Regolament tal-Kunsill (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttament sostenibbli ta’ riżorsi tas-sajd skond il-Politika Komuni dwar is-Sajd (1) u b'mod partikolari l-Artikolu 20 tiegħu,
      Wara li kkunsidra l-proposta mill-Kummissjoni,
      Billi:
      
                  (1)
               
               
                  Ir-Regolament (KE) Nru 41/2007 jistabbilixxi għall-2007 l-opportunitajiet tas-sajd u l-kondizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut, applikabbli fl-ilmijiet komunitarji, għal bastimenti Komunitarji, f'ilmijiet fejn huma meħtieġa limitazzjonijiet ta’ qbid (2).
               
            
                  (2)
               
               
                  Il-Komunità, mill-14 ta’ Novembru 1997 'il hawn, hija Parti għall-Konvenzjoni Internazzjonali għall-Konservazzjoni tat-Tonn ta’ l-Atlantiku (3).
               
            
                  (3)
               
               
                  Fil-Laqgħa Annwali tagħha f'Novembru 2006, il-Kummissjoni Internazzjonali għall-Konservazzjoni tat-Tonn ta’ l-Atlantiku (ICCAT) adottat ir-Rakkomandazzjoni 2006[05] sabiex ikun stabbilit pjan ta’ rkupru ta’ 15-il sena għat-tonn fl-Atlantiku tal-Lvant u fil-Mediterran.
               
            
                  (4)
               
               
                  Ġew stabbiliti, taħt ir-Regolament (KE) Nru 41/2007, fuq bażi provviżorja, l-opportunitajiet tas-sajd u l-kondizzjonijiet assoċjati għat-tonn, sa meta jsir ftehim dwar is-sehem finali ta’ dan l-istokk taħt il-konvenzjoni ICCAT.
               
            
                  (5)
               
               
                  Sabiex jinbena mill-ġdid l-istokk, il-pjan ta’ rkupru ICCAT jipprovdi għal tnaqqis gradwali tal-livell tal-Qabda Totali Permessa (TAC) mill-2007 sa l-2010, għal restrizzjonijiet fuq sajd ġewwa ċerti żoni u fuq perjodu ta’ żmien, għal daqs minimu ġdid għat-tonn, għal miżuri dwar sport u attivitajiet ta’ sajd rikreattiv kif ukoll għal miżuri ta’ kontroll u għall-implimentazzjoni tas-Skema ICCAT ta’ Ispezzjoni Internazzjonali Konġunta sabiex tiġi żgurata l-effikaċja tal-pjan ta’ rkupru.
                  Sabiex isir kontribut għall-konservazzjoni tat-tonn, huwa meħtieġ li jiġu implimentati miżuri speċjali mill-2007 sa l-adozzjoni tar-Regolament tal-Kunsill li jimplimenta miżuri pluriennali għall-irkupru ta’ l-istokk tat-tonn.
               
            
                  (6)
               
               
                  Ladarba s-sajd għat-tonn minn bastimenti Komunitarji beda fi Frar 2007, kien meħtieġ li jkunu applikati l-miżuri ta’ maniġġar u kontroll għal dan is-sajd kif mitiehma mill-ICCAT minn Frar 2007 minflok t-13 ta’ Ġunju 2007 kif imsemmi fir-Rakkomandazzjoni ICCAT 2006[05] sabiex tkun żgurata konformità mal-pjan ta’ rkupru għat-tonn.
               
            
                  (7)
               
               
                  Il-miżuri adottati taħt dan ir-Regolament, għall-iskop uniku tal-finanzjament tagħhom, għandhom jitqiesu bħala pjan ta’ rkupru fis-sens ta’ l-Artikolu 5 tar-Regolament (KE) Nru 2371/2002.
               
            
                  (8)
               
               
                  Ir-Regolament (KE) Nru 41/2007 għandu għalhekk jiġi emendat kif meħtieġ,
               
            ADOTTA DAN IR-REGOLAMENT:
      Artikolu 1
      Ir-Regolament (KE) Nru 41/2007 hu emendat kif ġej:
      
                  (1)
               
               
                  Għandu jiddaħħal l-Artikolu li ġej:
                  “KAPITOLU Xa
                  MIŻURI SPEĊJALI GĦAT-TONN FL-ATLANTIKU TAL-LVANT U L-MEDITERRAN
                  SEZZJONI 1
                  Miżuri ta’ ġestjoni
                  Artikolu 80a
                  Kamp ta’ applikazzjoni
                  Dan il-Kapitolu jistabbilixxi r-regoli ġenerali għall-applikazzjoni mill-Komunità ta’ miżuri speċjali għat-Tonn (thunnus thynnus) rakkomandati mill-Kummissjoni Internazzjonali għall-Konservazzjoni tat-Tonn ta’ l-Atlantiku (ICCAT). Huwa għandu japplika għat-tonn fl-Atlantiku tal-Lvant u l-Mediterran.
                  Artikolu 80b
                  Definizzjonijiet
                  Għall-finijiet ta’ dan ir-Regolament, għandhom japplikaw id-definizzjonijiet li ġejjin:
                  
                              (a)
                           
                           
                              ‘CPCs’ tfisser Partijiet Kontraenti għall-Konvenzjoni Internazzjonali għall-Konservazzjoni tat-Tonn ta’ l-Atlantiku u Partijiet Mhux Kontraenti, Entitajiet jew Entitajiet tas-Sajd li Jikkoperaw;
                           
                        
                              (b)
                           
                           
                              ‘Bastiment tas-sajd’ tfisser kwalunkwe bastiment użat jew intiż għal użu għall-finijiet ta’ l-isfruttament kummerċjali ta’ riżorsi tat-tonn, inklużi bastimenti għall-ipproċessar tas-sajd u bastimenti impenjati fi trasbord;
                           
                        
                              (ċ)
                           
                           
                              ‘Operazzjoni ta’ sajd konġunt’ tfisser operazzjonijiet bejn żewġ bastimenti jew aktar li jtajru l-bandiera ta’ CPCs differenti jew ta’ Stati Membri differenti fejn il-qabda ta’ bastiment wieħed hija attribwita fit-total jew parzjalment lil wieħed jew aktar bastimenti oħrajn;
                           
                        
                              (d)
                           
                           
                              ‘Attivitajiet ta’ trasferiment’ tfisser kwalunkwe trasferiment ta’ tonn:
                              
                                          (i)
                                       
                                       
                                          mill-bastiment tas-sajd għall-azjenda ta’ l-aħħar għas-simna tat-tonn, inkluż għall-ħut mejjet jew li ħarab waqt it-trasport,
                                       
                                    
                                          (ii)
                                       
                                       
                                          minn azjenda tat-tonn jew nassa għat-tonn għal bastiment ta’ pproċessar, bastiment ta’ trasport jew għall-art;
                                       
                                    
                        
                              (e)
                           
                           
                              ‘Nassa għat-tonn’ tfisser tagħmir fiss marbut mal-qiegħ li ġeneralment ikun fih xibka gwida li twassal il-ħut ġewwa magħlaq;
                           
                        
                              (f)
                           
                           
                              ‘Tqegħid fil-gaġeġ’ tfisser li t-tonn mhuwiex meħud abbord u jinkludi kemm is-simna u t-trobbija;
                           
                        
                              (g)
                           
                           
                              ‘Simna’ tfisser it-tqegħid fil-gaġeg ta’ tonn għal perjodu qasir (ġeneralment 2-6 xhur) li jimmira l-aktar li jżid il-kontenut ta’ xaħam tal-ħut;
                           
                        
                              (h)
                           
                           
                              ‘Trobbija’ tfisser it-tqegħid fil-gaġeġ ta’ tonn għal perjodu itwal minn sena, li jimmira li jżid il-bijomassa totali;
                           
                        
                              (i)
                           
                           
                              ‘Trasbord’ tfisser il-ħatt tat-tonn kollu jew ta’ xi wħud abbord bastiment tas-sajd għal bastiment tas-sajd ieħor fil-port;
                           
                        
                              (j)
                           
                           
                              ‘Bastiment għall-ipproċessar’ tfisser bastiment li fuqu l-prodotti tas-sajd ikunu suġġetti għal waħda jew aktar mill-operazzjonijiet li ġejjin, qabel l-ippakkjar tagħhom: tqattigħ biċċa biċċa jew flieli, friżar u/jew trasformazzjoni;
                           
                        
                              (k)
                           
                           
                              ‘Sport tas-sajd’ tfisser sajd mhux kummerċjali li l-parteċipanti tiegħu jkunu parti minn organizzazzjoni nazzjonali ta’ l-isport jew ingħataw liċenzja nazzjonali ta’ l-isport;
                           
                        
                              (l)
                           
                           
                              ‘Sajd rikreattiv’ tfisser sajd mhux kummerċjali li l-parteċipanti tiegħu ma jkunux parti minn organizzazzjoni nazzjonali ta’ l-isport jew li ma ngħatawx liċenzja nazzjonali ta’ l-isport;
                           
                        
                              (m)
                           
                           
                              ‘Kompitu II’ tfisser kompitu II kif definit mill-Kummissjoni Internazzjonali għall-Konservazzjoni tat-Tonn ta’ l-Atlantiku (ICCAT) fil-‘Manwal tal-qasam għall-istatistiċi u kampjunament tat-tonn ta’ l-Atlantiku u ħut li jixbaħ lit-tonn’ (Tielet edizzjoni, ICCAT, 1990).
                           
                        Artikolu 80ċ
                  Kwota
                  1.   Kull Stat Membru jista' jalloka il-kwota tiegħu ta’ tonn lill-bastimenti tas-sajd u nases tiegħu awtorizzati li jistadu b'mod attiv għat-tonn.
                  2.   L-arranġamenti tal-kummerċ privati bejn ċittadini ta’ Stat Membru u CPC sabiex jintuża bastiment tas-sajd li jtajjar il-bandiera ta’ dak l-Istat Membru għas-sajd fil-qafas ta’ kwota tat-tonn ta’ ICCAT CPC, għandhom ikunu konklużi biss taħt awtorizzazzjoni mill-Istat Membru kkonċernat li għandu jinforma l-Kummissjoni.
                  Artikolu 80d
                  Operazzjonijiet ta’ Sajd Konġunt
                  1.   Kwalunkwe operazzjonijiet tas-sajd konġunti għat-tonn li jinvolvu bastimenti li jtajru l-bandiera ta’ Stat Membru wieħed jew aktar għandhom ikunu awtorizzati biss bil-kunsens ta’ l-Istat Membru tal-bandiera jew l-Istati Membri tal-bandiera kkonċernati
                  2.   Fil-mument ta’ l-applikazzjoni għall-awtorizzazzjoni, kull Stat Membru għandu jieħu l-miżuri meħtieġa sabiex jikseb informazzjoni dettaljata dwar il-perjodu ta’ żmien ta’ l-operazzjoni konġunta, l-identità ta’ l-operaturi involuti u l-kriterju ta’ l-allokazzjoni bejn il-bastimenti għall-qabdiet involuti, mill-bastiment tas-sajd tiegħu li jipparteċipa fl-operazzjoni tas-sajd konġunt.
                  3.   Kull Stat Membru għandu jitrasmetti l-informazzjoni msemmija fil-paragrafu 2 lill-Kummissjoni. Il-Kummissjoni għandha tibgħat mill-ewwel l-informazzjoni lis-Segretarjat ta’ l-ICCAT.
                  SEZZJONI 2
                  Miżuri tekniċi
                  Artikolu 80e
                  Staġun magħluq għas-sajd
                  B'deroga mid-dispożizzjoni stabbilita fl-Artikolu 6 tar-Regolament (KE) Nru 520/2007 (4):
                  
                              (a)
                           
                           
                              Is-sajd għat-tonn għandu jkun projbit fl-Atlantiku tal-Lvant u l-Mediterran minn bastimenti pelaġiċi bil-lenza kbira fuq skala kbira aktar minn 24m matul il-perjodu mill-1 ta’ Ġunju sal-31 ta’ Diċembru 2007, bl-eċċezzjoni taż-żona delineata mill-Punent ta’ 10° W u mit-Tramuntant ta’ 42° N.
                           
                        
                              (b)
                           
                           
                              Is-sajd bit-tartarun borża għat-tonn għandu jkun projbit fl-Atlantiku tal-Lvant u l-Mediterran matul il-perjodu mill-1 ta’ Lulju sal-31 ta’ Diċembru 2007.
                           
                        
                              (ċ)
                           
                           
                              Is-sajd għat-tonn għandu jkun projbit fl-Atlantiku tal-Lvant u l-Mediterran matul il-perjodu mill-15 ta’ Novembru 2007 sal-15 ta’ Mejju 2008.
                           
                        
                              (d)
                           
                           
                              Is-sajd tat-tonn b'dgħajjes tat-tkarkir pelaġiċi għandu jkun projbit fl-Atlantiku tal-Lvant matul il-perjodu mill-15 ta’ Novembru 2007 sal-15 ta’ Mejju 2008.
                           
                        Artikolu 80f
                  Użu ta’ ajruplani
                  B'deroga mid-dispożizzjoni stabbilita fl-Artikolu 6 tar-Regolament (KE) Nru 520/2007 l-użu ta’ inġenji ta’ l-ajru jew ħelikopters għat-tfittxija tat-tonn fiż-Żona tal-Konvenzjoni għandu jkun projbit.
                  Artikolu 80g
                  Daqs minimu
                  1.   B'deroga mill-Artikolu 8 u Anness IV tar-Regolament (KE) Nru 520/2007, id-daqs minimu għat-tonn fl-Atlantiku tal-Lvant u fil-Baħar Mediterran għandu jkun 30kg jew 115 ċm b'effett mit-30 ta’ Ġunju 2007.
                  2.   B'deroga għall-paragrafu 1 u mingħajr preġudizzju għall-Artikolu 80i, daqs minimu ta’ tonn (Thunnus thynnus) ta’ 8 kg jew 75ċm għandu japplika għat-tonn li ġejjin, b'effett mit-30 ta’ Ġunju 2007:
                  
                              (a)
                           
                           
                              tonn maqbud fl-Atlantiku tal-Lvant b'dgħajjes tat-tkarkir u dgħajjes tat-tkarkir pelaġiċi.
                           
                        
                              (b)
                           
                           
                              tonn maqbud fil-Baħar Adrijatiku għall-finijiet ta’ trobbija.
                           
                        3.   Il-kondizzjonijiet speċifiċi addizzjonali għat-tonn maqbud fl-Atlantiku tal-Lvant huma mniżżlin fil-Parti I ta’ l-Anness XVIa.
                  Artikolu 80h
                  Pjan ta’ kampjunament għat-tonn
                  1.   B'deroga mid-dispożizzjonijiet stabbiliti fl-Artikolu 11 tar-Regolament (KE) Nru 520/2007, kull stat Membru għandu jistabbilixxi programm ta’ kampjunament għall-valutazzjoni tan-numru ta’ kull daqs tat-tonn maqbud.
                  2.   Il-kampjunament skond id-daqs f'gaġeġ għandu jitwettaq fuq kampjun ta’ 100 kampjun għal 100 tunnellata ta’ ħut ħaj jew fuq kampjun ta’ 10 % min-numru totali ta’ ħut imqiegħed f'gaġġa. Il-kampjun tad-daqs, abbażi ta’ tul jew piż, għandu jittieħed matul il-ħsid fl-azjenda, u fuq il-ħut mejjet matul it-trasport skond il-metodu adottat mill-ICCAT għan-notifikar ta’ data fil-qafas tal-Kompitu II.
                  3.   Għandhom jiġu żviluppati metodi u kampjuni addizzjonali għal ħut imrobbi għal aktar minn sena.
                  4.   Il-kampjunament għandu jitwettaq waqt ġabra magħżula każwalment u għandu jkopri l-gaġeġ kollha. Id-data għandha tkun notifikata lill-ICCAT sal-31 ta’ Mejju 2008 għall-kampjunament imwettaq is-sena ta’ qabel fl-2007.
                  Artikolu 80i
                  Qabdiet sekondarji
                  1.   Għandha tkun awtorizzata qabda sekondarja ta’ massimu ta’ 8 % ta’ tonn li tiżen anqas minn 30 kg u mhux anqas minn 10 kg għal bastimenti kollha tas-sajd, li jistadu attivament jew le għat-tonn.
                  2.   Il-persentaġġ imsemmi fil-paragrafu 1 għandu jkun ikkalkulat jew abbażi tal-qabda sekondarja totali bin-numru ta’ ħut minn kull żbark tal-qabdiet totali ta’ tonn ta’ dawn il-bastimenti, jew abbażi ta’ l-ekwivalenza tal-piż tiegħu f'persentaġġ.
                  3.   Il-qabda sekondarja għandha tiġi mnaqqsa mill-kwota ta’ l-Istat Membru tal-bandiera. Ir-rimi ta’ ħut mejjet mill-qabda sekondarja għandha tkun projbita u għandu jitnaqqas mill-kwota ta’ l-Istat Memrbu li tiegħu tittajjar il-bandiera.
                  4.   L-Artikoli 80n u 80p(3) għandhom japplikaw għall-iżbarkar ta’ qabdiet sekondarji ta’ tonn.
                  Artikolu 80j
                  Sajd rikreattiv
                  1.   Fil-qafas ta’ sajd rikreattiv għandu jkun projbit li jinqabad, jinżamm abbord, jkun trasbordat u żbarkat aktar minn individwu wieħed ta’ tonn f'kull vjaġġ bil-baħar.
                  2.   Il-kummerċjalizzazzjoni ta’ tonn maqbud f'sajd rikreattiv għandu jkun projbit ħlief għal għanijiet karitattivi.
                  3.   Kull Stat Membru għandu jirreġistra data dwar il-qbid minn sajd rikreattiv u jitrasmetti din id-data lill-Kummissjoni. Il-Kummissjoni għandha tibgħat dik l-informazzjoni lill-Kumitat Permanenti dwar ir-Riċerka u l-Istatistika ta’ l-ICCAT.
                  4.   Kull Stat Membru għandu jieħu l-miżuri meħtieġa sabiex jiżgura, sa fejn huwa l-aktar possibbli, ir-rilaxx ta’ tonn maqbud ħaj, speċjalment ta’ età żgħira, fil-qafas ta’ sajd rikreattiv.
                  Artikolu 80k
                  Sajd sportiv
                  1.   Kull Stat Membru għandu jieħu l-miżuri meħtieġa bis jirregola l-isport tas-sajd, b'mod partikolari b'awtorizzazzjonijiet tas-sajd.
                  2.   Il-kummerċjalizzazzjoni ta’ tonn maqbud f'kompetizzjonijiet ta’ l-isport tas-sajd għandu jkun projbit ħlief għal għanijiet karitattivi.
                  3.   Kull Stat Membru għandu jirreġistra data dwar il-qbid minn sport tas-sajd u jitrasmetti din id-data lill-Kummissjoni. Il-Kummissjoni għandha tibgħat dik l-informazzjoni lill-Kumitat Permanenti dwar ir-Riċerka u l-Istatistika ta’ l-ICCAT.
                  4.   Kull Stat Membru għandu jieħu l-miżuri meħtieġa sabiex jiżgura, sa fejn huwa l-aktar possibbli, ir-rilaxx ta’ tonn maqbud ħaj, speċjalment ta’ età żgħira, fil-qafas ta’ l-isport tas-sajd.
                  SEZZJONI 3
                  Miżuri ta’ Kontroll
                  Artikolu 80l
                  Reġistrazzjoni ta’ bastimenti awtorizzati sabiex jistadu attivament għat-tonn
                  1.   Sal-14 ta’ Ġunju 2007, kull Stat Membru għandu jibgħat elettronikament lill-Kummissjoni lista tal-bastimenti kollha tas-sajd li jtajru l-bandiera tiegħu awtorizzati li jistadu attivament għat-tonn fl-Atlantiku tal-Lvant u l-Baħar Mediterran bil-ħruġ ta’ permess speċjali tas-sajd.
                  2.   Il-Kummissjoni għandha tibgħat din l-informazzjoni lis-Segretarjat Eżekuttiv ta’ l-ICCAT qabel l-15 ta’ Ġunju 2007 sabiex dawk il-bastimenti jkunu jistgħu jiddaħħlu fir-reġistru ta’ bastimenti awtorizzati li jistadu għat-tonn ta’ l-ICCAT.
                  3.   Dawk il-bastimenti ta’ sajd Komunitarji kkonċernati b'dan l-Artikolu u mhux imdaħħla fir-reġistru ta’ l-ICCAT ma jistgħux jistadu għal, iżommu abbord, jittrasbordaw, jitrasportaw, jitrasferixxu jew jiżbarkaw tonn fl-Atlantiku tal-Lvant u l-Baħar Mediterran.
                  4.   L-Artikolu 8a (2), (4), (6), (7) u (8) tar-Regolament (KE) Nru 1936/2001 għandu japplika mutatis mutandis.
                  Artikolu 80m
                  Reġistru tan-nases għat-tonn awtorizzatizsabiex jistadu għat-tonn (bluefin)
                  1.   Sal-14 ta’ Ġunju 2007, kull Stat Membru għandu jibgħat elettronikament lill-Kummissjoni lista tan-nases għat-tonn tiegħu awtorizzati li jistadu għat-tonn fl-Atlantiku tal-Lvant u l-Baħar Mediterran bil-ħruġ ta’ permess speċjali tas-sajd. Il-lista għandha tinkludi l-isem tan-nases u n-numru tar-reġistru.
                  2.   Il-Kummissjoni għandha tibgħat il-lista lis-Segretarjat Eżekuttiv ta’ l-ICCAT qabel l-15 ta’ Ġunju 2007 sabiex dawn in-nases għat-tonn ikunu jistgħu jiddaħħlu fir-reġistru ta’ nases għat-tonn awtorizzati li jistadu għat-tonn ta’ l-ICCAT.
                  3.   In-nases Komunitarji għat-tonn mhux imdaħħla fir-reġistru ta’ l-ICCAT ma jistgħux jistadu għal, iżommu, jittrasbordaw jew jiżbarkaw tonn fl-Atlantiku tal-Lvant u l-Baħar Mediterran.
                  4.   L-Artikolu 8a (2), (4), (6), (7) u (8) tar-Regolament (KE) Nru 1936/2001 għandu japplika mutatis mutandis.
                  Artikolu 80n
                  Portijiet magħżula
                  1.   Għandu jkun projbit li tiġi żbarkata jew trasbordata minn bastimenti msemmija fl-Artikolu 801 kwalunkwe kwantità ta’ tonn fl-Atlantiku tal-Lvant u l-Baħar Mediterran fi kwalunkwe post għajr portijiet magħżula minn CPCs u minn Stati Membri.
                  2.   L-Istati Membri għandhom jagħżlu post li għandu jintuża għall-iżbarkar jew post qrib ix-xatt (portijiet magħżula) fejn l-iżbarkar jew operazzjonijiet ta’ trasbord tat-tonn ikunu permessi.
                  3.   L-Istati Membri għandhom jibgħatu lill-Kummissjoni sal-14 ta’ Ġunju 2007 lista tal-portijiet magħżula. Il-Kummissjoni għandha tibgħat din l-informazzjoni lis-Segretarjat Eżekuttiv ta’ l-ICCAT qabel l-15 ta’ Ġunju 2007. Kwalunkwe bidliet sussegwenti għal-lista għandhom ikunu notifikati lill-Kummissjoni sabiex din tibgħathom lis-Segretarjat Eżekuttiv ta’ l-ICCAT, mill-inqas 15-il jum qabel ma tidħol fis-seħħ il-bidla.
                  Artikolu 80o
                  Trasbord
                  1.   B'deroga mill-Artikolu 11 tar-Regolament (KEE) Nru 2847/93, it-trasbord fuq il-baħar ta’ tonn fl-Atlantiku tal-Lvant u l-Baħar Mediterran għandu jkun projbit, ħlief għal bastimenti tas-sajd tat-tonn fuq skala kbira bil-lenza kbira li joperaw skond ir-Rakkomandazzjoni 2005[06] ta’ l-ICCAT li tistabbilixxi programm għat-trasbord ta’ bastimenti tas-sajd tat-tonn fuq skala kbira bil-lenza kbira, kif emendata.
                  2.   Qabel id-dħul fi kwalunkwe port, il-kaptan tal-bastiment riċevitur (bastiment tal-qabda jew bastiment ta’ proċessar) jew rappreżentant tiegħu, għandu minn ta’ l-inqas 48h qabel il-ħin stmat tal-wasla jipprovdi l-awtoritajiet kompetenti ta’ l-Istat Membru li tiegħu jrid juża l-port b'dan li ġej:
                  
                              (a)
                           
                           
                              il-ħin stmat tal-wasla,
                           
                        
                              (b)
                           
                           
                              l-istima tal-kwantità ta’ tonn abbord,
                           
                        
                              (ċ)
                           
                           
                              informazzjoni dwar iż-żoni ġeografiċi fejn kienu meħuda l-qabdiet ta’ tonn li għandhom ikunu trasbordati,
                           
                        
                              (d)
                           
                           
                              l-isem tal-bastiment tal-qabda li jagħti t-tonn u n-numru tiegħu fir-reġistru ta’ l-ICCAT ta’ bastimenti tas-sajd awtorizzati għat-tonn,
                           
                        
                              (e)
                           
                           
                              l-isem tal-bastiment li jirċievi, in-numru tiegħu fir-reġistru ta’ l-ICCAT ta’ bastimenti tas-sajd awtorizzati għat-tonn,
                           
                        
                              (f)
                           
                           
                              it-tunnellati ta’ tonn li għandhom ikunu trasbordati,
                           
                        3.   Il-bastimenti tas-sajd tal-qbid m'għandhomx jitħallew jittrasbordaw, sakemm ma jkunux kisbu awtorizzazzjoni minn qabel mill-Istat li tiegħu tittajjar il-bandiera.
                  4.   Il-kaptan tal-bastiment tal-qbid għandu, qabel ma jibda t-trasbord, jinforma lill-Istat li tiegħu tittajjar il-Bandiera b'dan li ġej:
                  
                              (a)
                           
                           
                              il-kwantitajiet ta’ tonn li għandhom jiġu trasbordati,
                           
                        
                              (b)
                           
                           
                              id-data u l-port tat-trasbord,
                           
                        
                              (ċ)
                           
                           
                              l-isem, in-numru ta’ reġistrazzjoni u l-bandiera tal-bastiment li jirċievi u n-numru tiegħu fir-reġistru ta’ l-ICCAT ta’ bastimenti tas-sajd awtorizzati għat-tonn,
                           
                        
                              (d)
                           
                           
                              iż-żona ġeografika tal-qabdiet tat-tonn
                           
                        5.   L-awtorità kompetenti ta’ l-Istat Membru li fil-port tiegħu jseħħ it-trasbord għandha tispezzjona l-bastiment li jirċievi mal-wasla u tivverifika l-merkanzija u d-dokumentazzjoni relatata ta’ l-operazzjoni tat-trasbord.
                  6.   L-awtortià kompetenti ta’ l-Istat Membru li fil-port tiegħu jseħħ it-trasbord għandu jibgħat reġistru tat-trasbord tal-bastiment tal-qbid lill-awtortià ta’ l-Istat li tiegħu tittajjar il-bandiera, fi żmien 48 siegħa wara li jkun intemm it-trasbord.
                  7.   Il-kaptani tal-bastimenti Komunitarji msemmija fl-Artikolu 801 għandhom jikkompletaw u jitrasmettu d-dikjarazzjoni tat-trasbord ta’ l-ICCAT lill-awtoritajiet kompetenti ta’ l-Istat Membru li tiegħu l-bastimenti jtajru l-bandiera. Id-dikjarazzjoni għandha tiġi trasmessa mhux aktar tard minn 15-il ġurnata wara d-data tat-trasbord fil-port skond il-format imniżżel fil-Parti III ta’ l-Anness XVIa.
                  Artikolu 80p
                  Rekwiżiti ta’ reġistrazzjoni
                  1.   Flimkien ma’ konformità ma’ l-Artikoli 6 u 8 tar-Regolament (KEE) Nru 2847/93, kaptani tal-bastimenti tas-sajd Komunitarji msemmija fl-Artikolu 801 għandhom idaħħlu fil-ktieb ta’ abbord, jekk applikabbli, l-informazzjoni elenkata fil-Parti II ta’ l-Anness XVIa.
                  2.   Il-kaptani tal-bastimenti Komunitarji msemmija fl-Artikolu 801 impenjati f'operazzjoni ta’ sajd konġunt għandhom jirreġistraw l-informazzjoni addizzjonali fil-ktieb ta’ abbord tagħhom:
                  
                              (a)
                           
                           
                              meta l-qabda hija meħuda abbord jew trasferita f'gaġeġ:
                              
                                          —
                                       
                                       
                                          id-data u l-ħin tal-qabda meħuda f'operazzjoni ta’ sajd konġunt,
                                       
                                    
                                          —
                                       
                                       
                                          il-post (lonġitudini/latitudini) tal-qabda meħuda f'operazzjoni ta’ sajd konġunt,
                                       
                                    
                                          —
                                       
                                       
                                          ammont ta’ qabdiet ta’ tonn meħuda abbord, jew trasferiti f'gaġeġ,
                                       
                                    
                                          —
                                       
                                       
                                          l-isem u il-call sign internazzjonali tar-radju tal-bastiment tas-sajd.
                                       
                                    
                        
                              (b)
                           
                           
                              għal dawk il-bastimenti, impenjati f'operazzjoni ta’ sajd konġunt imma mhux involuti fit-trasferiment ta’ ħut:
                              
                                          —
                                       
                                       
                                          id-data u l-ħin ta’ l-operazjoni ta’ sajd konġunt,
                                       
                                    
                                          —
                                       
                                       
                                          il-post (lonġitudini/latitudini) ta’ l-operazzjoni ta’ sajd konġunt,
                                       
                                    
                                          —
                                       
                                       
                                          jiġi ddikjarat li l-ebda qabdiet ma ttieħdu abbord jew ġew ttrasferiti f'gaġeġ minn dak il-bastiment,
                                       
                                    
                                          —
                                       
                                       
                                          l-isem u l-call sign(s) internazzjonali tar-radju tal-bastiment(i) tal-qbid tas-sajd.
                                       
                                    
                        3.   Meta bastiment tal-qbid impenjat f'operazzjoni tas-sajd konġunt jiddikjara l-kwantità ta’ tonn maqbud mit-tagħmir ta’ sajd tiegħu, il-kaptan għandu jindika, għal kull qabda, għal liema bastiment(i) u Stat(i) li tiegħu/tagħhom tittajjar il-bandiera għandhom jingħaddu l-qabdiet.
                  4.   B'deroga mid-dispożizzjoni ta’ l-Artikolu 7 tar-Regolament (KEE) Nru 2847/93, kaptani tal-bastimenti Komunitarji msemmijin fl-Artikolu 801 ta’ dan ir-Regolament jew ir-rappreżentant tagħhom għandhom jinnotifikaw lill-awtorità kompetenti ta’ l-Istat Membru (inkluż l-Istat Membru tal-bandiera) jew is-CPC li tagħhom jixtiequ jużaw il-portijiet jew il-faċilità ta’ żbarkar mill-inqas 4 siegħat qabel il-ħin stmat tal-wasla fil-port, b'dan li ġej:
                  
                              (a)
                           
                           
                              il-ħin stmat tal-wasla,
                           
                        
                              (b)
                           
                           
                              l-istima tal-kwantità ta’ tonn abbord,
                           
                        
                              (ċ)
                           
                           
                              informazzjoni dwar iż-żona fejn sar il-qbid;
                           
                        5.   Fil-każ ta’ żbark f'port magħżul ta’ Stat Membru għajr l-Istat Membru tal-bandiera, l-awtorità rilevanti ta’ dak l-Istat Membru, għandha tibgħat reġistru ta’ l-iżbark lill-awtorità tal-bandiera tal-bastimenti, fi żmien 48 siegħa wara li jintemm l-iżbark.
                  Artikolu 80q
                  Kontroll fil-port jew fl-azjenda
                  1.   L-Istati Membri għandhom jieħdu l-miżuri meħtieġa sabiex jiżguraw li l-bastimenti kollha msemmijin fir-Reġistru ta’ l-ICCAT ta’ bastimenti awtorizzati li jistadu għat-tonn li jidħol f'port magħżul, jiżbarkaw u/jew jittrasbordaw tonn maqbud fl-Atlantiku tal-Lvant u l-Baħar Mediterran huma suġġetti għal kontroll f'port.
                  2.   L-Istati Membri għandhom jieħdu l-miżuri meħtieġa sabiex jikkontrollaw kull operazzjoni ta’ tqegħid f'gaġeġ fl-azjendi għas-simna jew għat-trobbija li jaqgħu taħt il-ġurisdizzjoni tagħhom.
                  3.   Meta l-azjendi għas-simna jew għat-trobbija jinsabu fl-Ibħra Miftuħa, id-dispożizzjonijiet tal-paragrafu 2 għandhom japplikaw, mutatus mutandis, għal Stati Membri fejn il-persuni fiżiċi jew ġuridiċi responsabbli għall-azjenda għas-simna jew għat-trobbija huma stabbiliti.
                  Artikolu 80r
                  Rapporti dwar qbid
                  1.   Il-kaptani tal-bastimenti tal-qbid tas-sajd msemmijin fl-Artikolu 801 għandhom jibgħatu lill-awtoritajiet kompetenti ta’ l-Istat Membru tagħhom li tiegħu tittajjar il-bandiera ’rapport tal-qabda’ li jiddikjara l-kwantitajiet ta’ tonn maqbud mill-bastiment tiegħu, inkluż l-ebda qbid.
                  2.   Ir-rapport għandu għall-ewwel darba jiġi trasmess mhux aktar tard mit-tmiem ta’ l-għaxart ijiem wara d-dħul fl-Atlantiku tal-Lvant u fil-Baħar Mediterran jew wara l-bidu tal-vjaġġ tas-sajd. Fil-każ ta’ operazzjonijiet ta’ sajd konġunt il-kaptan tal-bastimenti tal-qbid għandu jindika, għal kull qabda, għal liema bastiment jew bastimenti għandhom jingħaddu l-qabdiet kontra l-kwota ta’ l-Istat(i) li tiegħu tittajjar il-bandiera.
                  3.   Mill-1 ta’ Ġunju 2007, il-kaptani ta’ bastimenti tas-sajd għandhom jitrasmettu r-rapport dwar il-kwantità ta’ tonn, inkluż l-ebda qbid fuq bażi ta’ 5 ijiem.
                  4.   Kull Stat Membru għandu, ma’ l-irċevuta, jibgħat rapporti tal-qbid b'mezzi elettroniċi jew mezzi oħrajn lill-Kummissjoni. Il-Kummissjoni għandha tibgħat mill-ewwel l-informazzjoni lis-Segretarjat ta’ l-ICCAT.
                  5.   L-Istati Membri għandhom jinfurmaw lill-Kummissjoni, b'forma li tinqara mill-kompjuter, qabel il-ħmistax jum ta’ kull xahar, bil-kwantitajiet ta’ tonn maqbud fl-Atlantiku tal-Lvant u l-Baħar Mediterran li ġew żbarkati, trasbordati, maqbuda jew mqiegħda f'gaġeġ mill-bastiment li jtajjar il-bandiera tagħhom matul ix-xahar ta’ qabel.
                  Artikolu 80s
                  Verifiki reċiproċi
                  1.   L-Istati Membri għandhom jivverifikaw, inkluż bl-użu ta’ data ta’ VMA (Sistema ta’ Monitoraġġ ta’ Bastimenti), is-sottomissjoni ta’ kotba ta’ abbord u informazzjoni rilevanti rreġistrata fil-kotba ta’ abbord tal-bastimenti tagħhom, fid-dokument dwar it-trasferiment/trasbord u fid-dokumenti dwar il-qabda.
                  2.   L-Istati Membri għandhom iwettqu verifiki reċiproċi amministrattivi dwar l-iżbark kollu, it-trasbord jew it-tqegħid fil-gaġeġ kollu bejn il-kwantitajiet skond l-ispeċi rreġistrati fil-kotba ta’ abbord tal-bastimenti jew kwantitajiet skond l-ispeċi rreġistrati fid-dikjarazzjoni dwar it-trasbord u l-kwantitajiet rreġistrati fid-dikjarazzjoni dwar l-iżbark jew id-dikjarazzjoni dwar it-tqegħid fil-gaġeġ, u kwalunkwe dokument rilevanti ieħor, bħal fatturi u/jew noti ta’ bejgħ.
                  Artikolu 80t
                  Tqegħid fil-gaġeġ
                  1.   L-Istat Membru li taħt il-ġurisdizzjoni tiegħu tinsab l-azjenda għas-simna jew it-trobbija għat-tonn għandu jissottometti fi żmien ġimgħa mill-kompletar ta’ l-operazzjoni tat-tqegħid fil-gaġeġ, rapport dwar it-tqegħid fil-gaġeġ, validat minn osservatur, lill-Istat Membru jew CPC li l-bastimenti tiegħu li jtajru l-bandiera tiegħu spiċċaw it-tonn u lill-Kummissjoni. Il-Kummissjoni għandha tibgħat mill-ewwel l-informazzjoni lis-Segretarjat ta’ l-ICCAT. Dan ir-rapport għandu jkun fih l-informazzjoni inkluża fid-dikjarazzjoni dwar it-tqegħid fil-gaġeġ msemmija fl-Artikolu 4 b tar-Regolament (KE) Nru 1936/2001.
                  2.   Meta l-azjendi għas-simna jew għat-trobbija jinsabu fl-Ibħra Miftuħa, il-paragrafu 1 għandu japplika, mutatus mutandis, għal Stati Membri fejn il-persuni fiżiċi jew ġuridiċi responsabbli għall-azjenda għas-simna jew għat-trobbija huma stabbiliti.
                  3.   Qabel kwalunkwe attività ta’ trasferiment, l-Istat Membru tal-bandiera jew is-CPC tal-bandiera tal-bastiment tal-qbid għandu jkun infurmat mill-awtorità kompetenti ta’ l-Istat Membru ta’ l-azjendi tas-simna jew tat-trobbija bit-trasferiment fil-gaġeġ bil-kwantitajiet maqbuda mill-bastimenti tas-sajd li jtajru l-bandiera tiegħu.
                  L-Istat Membru tal-bandiera tal-bastiment tal-qbid għandu jitlob lill-awtorità kompetenti ta’ l-Istat Membru ta’ l-azjendi tas-simna jew tat-trobbija biex jipproċedi għas-sekwestru tal-qabdiet u r-rilaxx tal-ħut fil-baħar jekk ma’ l-irċevuta jikkunsidra li:
                  
                              (a)
                           
                           
                              il-bastiment tas-sajd iddikjarat li qabad il-ħut ma kellux kwota individwali suffiċjenti għat-tonn mqiegħed fil-gaġeġ jew,
                           
                        
                              (b)
                           
                           
                              il-kwantità ta’ ħut ma ġiex debitament rappurtat u meħud fil-kont għall-kalkolu ta’ kwalunkwe kwota li tista' tkun applikabbli jew,
                           
                        
                              (ċ)
                           
                           
                              il-bastiment tas-sajd iddikjarat li qabad il-ħut mhuwiex awtorizzat li jistad għat-tonn.
                           
                        4.   Il-kaptan tal-bastimenti tas-sajd Komunitarji għandu jikkompleta u jitrasmetti lill-Istat Membru tal-bandiera jew lis-CPC tal-bandiera d-dikjarazzjoni tat-trasferiment ta’ l-ICCAT mhux aktar tard minn 15-il jum wara d-data ta’ trasferiment lill-bastimenti ta’ rmonk jew lill-gaġġa, skond il-format mniżżel fil-Parti III ta’ l-Anness XVIa. Id-dikjarazzjoni ta’ trasferiment għandha takkumpanja l-ħut trasferit waqt it-trasport għall-gaġġa.
                  Artikolu 80u
                  Attivitajiet ta’ qbid bin-nassa
                  1.   Il-qabdiet bin-nassa għandhom jiġu reġistrati wara t-tmiem ta’ kull operazzjoni ta’ sajd f'nases għat-tonn u għandhom jiġu trasmessi f'forma ta’ reġistru tal-qabda b'mezz elettroniku jew b'mezz ieħor fi zmien 48 siegħa wara t-tmiem ta’ kull operazzjoni ta’ sajd lill-awtorità kompetenti ta’ l-Istat Membru fejn tinsab in-nassa.
                  2.   Malli jirċievi r-reġistru, kull Stat Membru għandu jgħaddih b'mezz elettroniku lill-Kummissjoni. Il-Kummissjoni għandha minnufih tgħaddi l-informazzjoni lis-Segretarjat ta’ l-ICCAT.
                  Artikolu 80v
                  Programm ta’ osservazzjoni
                  1.   Kull Stat Membru għandu jiżgura li l-bastimenti ta’ sajd tagħhom ta’ tul 'il fuq minn 15-il metru jkunu suġġetti għal programm ta’ osservazzjoni li jkun japplika għal ta’ l-inqas għal:
                  
                              (a)
                           
                           
                              20 % tal-bastimenti tat-tartarun li huma attivi. Fil-każ ta’ operazzjonijiet ta’ sajd konġunti, osservatur għandu jkun preżenti matul l-operazzjoni ta’ sajd,
                           
                        
                              (b)
                           
                           
                              20 % tal-bastimenti tat-tkarkir li huma attivi,
                           
                        
                              (ċ)
                           
                           
                              20 % tal-bastimenti bil-lenza twila li huma attivi,
                           
                        
                              (d)
                           
                           
                              20 % tal-bastimenti bil-lixka li huma attivi,
                           
                        
                              (e)
                           
                           
                              100 % matul il-proċess ta’ ħsid għan-nases tat-tonn.
                           
                        Il-kompiti ta’ l-osservatur għandhom ikunu, b'mod partikolari, li:
                  
                              (a)
                           
                           
                              jħagmel monitoraġġ tal-konformità ta’ bastiment ma’ dan il-Kapitolu,
                           
                        
                              (b)
                           
                           
                              jirreġistra u jirrapporta dwar l-attività ta’ sajd,
                           
                        
                              (ċ)
                           
                           
                              josserva u jistima l-qabdiet u jivverifika l-informazzjoni li tiddaħħal fil-ktieb ta’ abbord,
                           
                        
                              (d)
                           
                           
                              jinnota u jirreġistra l-bastimenti li jista' jkun li jkunu qed jistadu kontra l-miżuri ta' konservazzjoni ta' l-ICCAT.
                           
                        Barra minn hekk, l-osservatur għandu jwettaq xogħol xjentifiku, bħall-ġbir ta’ data tat-tip kompitu II kif definit mill-ICCAT, meta meħtieġ mill-ICCAT, ibbażat fuq l-istruzzjonijiet mill-Kumitat Permanenti dwar ir-Riċerka u l-Istatistika ta’ l-ICCAT.
                  2.   Kull Stat Membru li taħt il-ġurisdizzjoni ta’ liema tinsab l-azjenda ta’ simna jew ta’ trobbija tat-tonn għandu jiżgura preżenza ta’ osservatur matul it-trasferiment kollu tat-tonn lejn il-gaġeġ u l-ħsad kollu ta’ ħut mill-azjenda.
                  Il-kompiti ta’ l-osservatur għandhom ikunu, b'mod partikolari, li:
                  
                              (a)
                           
                           
                              josserva u jagħmel monitoraġġ tal-konformità ta’ l-operazzjoni tat-trobbija skond l-Artikolu 4a, 4b u 4ċ tar-Regolament (KE) Nru 1936/2001,
                           
                        
                              (b)
                           
                           
                              jivvalida r-rapport dwar it-tqegħid f'gaġeġ imsemmi fl-Artikolu 80t,
                           
                        
                              (ċ)
                           
                           
                              iwettaq xogħol xjentifiku, bħal per eżempju l-ġbir ta’ kampjuni, kif meħtieġ mill-Kummissjoni Internazzjonali għall-Konservazzjoni tat-Tonn ta’ l-Atlantiku bbażat fuq l-istruzzjonijiet mill-Kumitat Permanenti dwar ir-Riċerka u l-Istatistika ta’ l-ICCAT.
                           
                        Artikolu 80w
                  Finanzjament
                  Il-miżuri speċjali għat-tonn fl-Atlantiku tal-Lvant u fil-Mediterran, għall-fini tal-finanzjament tagħhom biss, għandhom jiġu kkunsidrati bħala pjan ta’ rkupru fi ħdan it-tifsira ta’ l-Artikolu 5 tar-Regolament (KE) Nru 2371/2002 u għandhom ikunu eliġibbli taħt l-Artikolu 21(a) (1) tar-Regolament (KE) Nru 1198/2006 tas-27 ta’ Lulju 2006 tal-Fond Ewropew tas-Sajd (5).
                  Artikolu 80x
                  Miżuri tas-suq
                  1.   Għandhom ikunu pprojbiti l-kummerċ Komunitarju, l-iżbarkar ta’l-importazzjonijiet, l-esportazzjonijiet, it-tqegħid f'gaġeġ għat-trobbija jew is-simna, l-esportazzjonijiet mill-ġdid u t-trasbordi ta’ l-ispeċi tat-tonn ta’ l-Atlantiku tal-Lvant u l-Mediterran li mhumiex akkumpanjati minn dokumentazzjoni preċiża, kompleta, u validata meħtieġa minn dan il-Kapitolu.
                  2.   Għandhom ikunu pprojbiti l-kummerċ Komunitarju, l-importazzjonijiet l-iżbarkar, it-tqegħid f'gaġeġ għat-trobbija jew is-simna, l-ipproċessar, l-esportazzjonijiet, l-esportazzjonijiet mill-ġdid u t-trasbordi ta’ l-ispeċi tat-tonn ta’ l-Atlantiku tal-Lvant u l-Mediterran (thunnus thynnus) li jinqabdu minn bastimenti tas-sajd li l-Istat tal-Bandiera tagħhom m'għandux kwota jew limitu ta’ qabda jew allokazzjoni ta’ l-isforz tas-sajd għat-tonn ta’ l-Atlantiku tal-Lvant u l-Mediterran, skond it-termini tal-miżuri ta’ ġestjoni u konservazzjoni ta’ l-ICCAT, jew meta l-possibbiltajiet ta’ sajd ta’ l-Istat tal-Bandiera huma eżawriti.
                  3.   Għandu jkun ipprojbit il-kummerċ Komunitarju, l-importazzjonijiet, l-iżbarkar, l-ipproċessar, l-esportazzjonijiet minn azjendi ta’ trobbija jew ta’ simna li ma jikkonformawx mar-Rakkomandazzjoni 2006 [07] ta’ l-ICCAT dwar it-Trobbija tat-tonn bluefin.
                  Artiklu 80y
                  Fatturi ta’ konverżjoni
                  Il-fatturi ta’ konverżjoni adottati mill-Kumitat Permanenti dwar ir-Riċerka u l-Istatistika ta’ l-ICCAT għandhom japplikaw għall-kalkolazzjoni il-piż sħiħ ekwivalenti tat-tonn ipproċessat.
                  Artikolu 80z
                  L-Iskema ta’ l-ICCAT dwar l-Ispezzjoni Internazzjonali Konġunta
                  1.   L-Iskema ta’ l-ICCAT dwar l-Ispezzjoni Internazzjonali Konġunta adottata mill-ICCAT matul ir-Raba' Laqgħa Regolari tagħha (Madrid, Novembru 1975) għandha tapplika fil-Komunità. It-test ta’ l-iskema jinsab fil-Parti IV ta’ l-Anness XVIa.
                  2.   L-Istati Membri li l-bastimenti tas-sajd tagħhom huma awtorizzati jistadu għat-tonn fl-Atlantiku tal-Lvant u fil-baħar Mediterran għandhom jinkarigaw lill-ispetturi sabiex iwettqu spezzjonijiet fuq il-baħar.
                  3.   Il-Kummissjoni jew korp magħżul minnha jistgħu jinkarigaw -lill- ispetturi tal-Komunità fl-Iskema.
                  4.   Il-Kummissjoni jew korp magħżul minnha għandhom jikkoordinaw l-attivitajiet ta’ sorveljanza u spezzjoni għall-Komunità. Hi tista' tfassal, flimkien ma’ l-Istati Membri kkonċernati, programmi konġunti ta’ spezzjoni għal dak il-fini li jippermettu lill-Komunità twettaq l-obbligu tagħha taħt l-Iskema. L-Istati Membri li l-bastimenti tagħhom huma impenjati fis-sajd għat-tonn għandhom jadottaw il-miżuri neċessarji sabiex tiġi faċilitata l-implimentazzjoni ta’ dawn il-programmi b'mod partikolari fir-rigward tar-riżorsi umani u materjali meħtieġa u l-perjodi u ż-żoni fejn dawn għandhom jiġu implimentati.
                  5.   L-Istati Membri għandhom jinfurmaw lill-Kummissjoni sal-14 ta’ Ġunju 2007 bl-ismijiet ta’ l-ispetturi u l-bastimenti ta’ ispezzjoni li bi ħsiebhom jassenjaw għall-Iskema matul is-sena sussegwenti. Permezz ta’ din l-informazzjoni l-Kummissjoni għandha tfassal, flimkien ma’ l-Istati Membri, pjan antiċipat għall-parteċipazzjoni tal-Komunità fl-Iskema fl-2007, li għandha tibgħat lis-Segretarjat ta’ l-ICCAT u lill-Istati Membri.”
               
            
                  (2)
               
               
                  L-Anness I D għandu jiġi emendat skond l-Anness I għal dan ir-Regolament.
               
            
                  (3)
               
               
                  It-test fl-Anness II għal dan ir-Regolament għandu jiġi mdaħħal bħala l-Anness XVIa.
               
            Artikolu 2
      Dħul fis-seħħ
      Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament f'kull Stat Membru.
         Magħmul fil-Lussemburgu, 11 ta’ Ġunju 2007.
         
            
               Ghall-Kunsill
            
            
               Il-President
            
            H. SEEHOFER
         
      
      
         (1)  ĠU L 358, 31.12.2002, p. 59.
      
         (2)  ĠU L 15, 20.01.2007, p. 1. Regolament kif emendat l-aħħar bir-Regolament tal-Kummissjoni (KE) Nru 444/2007 (ĠU L 106, 24.4.2007, p. 22).
      
         (3)  ĠU L 162, 18.6.1986, p. 33.
      
         (4)  ĠU L 123, 12.5.2007, p. 3.
      
         (5)  ĠU L 223, 15.8.2006, p. 1..
      
         ANNESS I
         Fl-Anness I D għar-Regolament (KE) Nru 41/2007 l-entrata dwar it-tonn fiż-żona Oċean Atlantiku, lvant mill-lonġitudini 45 °W, u Mediterran hija sostitwita minn dan li ġej:
         
            
                        
                                    Speċi
                                 
                                 
                                    :
                                 
                                 
                                    Tonn
                                    
                                       Thunnus thynnus
                                    
                                 
                              
                     
                        
                                    Żona
                                 
                                 
                                    :
                                 
                                 
                                    Oċean Atlantiku, fil-Lvant tal-Lonġitudni 45 ° W, u Mediterran
                                    BFT/AE045W
                                 
                              
                  
                        ‘Cyprus
                     
                     
                        154,68 
                     
                     
                         
                     
                  
                        Greċja
                     
                     
                        287,23 
                     
                     
                         
                     
                  
                        Spain
                     
                     
                        5 568,21 
                     
                     
                         
                     
                  
                        Franza
                     
                     
                        5 493,65 
                     
                     
                         
                     
                  
                        Italy
                     
                     
                        4 336,31 
                     
                     
                         
                     
                  
                        Malta
                     
                     
                        355,59 
                     
                     
                         
                     
                  
                        Portugal
                     
                     
                        523,88 
                     
                     
                         
                     
                  
                        L-Istati Membri kollha
                     
                     
                        60  (1)
                        
                     
                     
                         
                     
                  
                        Il-KE
                     
                     
                        16 779,55 
                     
                     
                         
                     
                  
                        TAC
                     
                     
                        29 500 
                     
                     
                         
                     
                  
         
            (1)  Għajr Ċipru, il-Greċja, Spanja, Franza, l-Italja, Malta u l-Portugall, u bħala qbid sekondarju biss.’
      
      
         ANNESS II
         L-Anness li ġej għandu jiddaħħal fir-Regolament (KE) Nru 41/2007:
         
            
               “ANNESS XVIa
               Pjan ta' Rkupru ta' l-ICCAT għat-Tonn
               Parti I
               Kondizzjonijiet speċifiċi li japplikaw għas-sajd bil-bastimenti tal-lixka, tax-xlief tat-trejjix u tat-tkarkir fl-Atlantiku tal-Lvant
               
                        
                           1.
                        
                        
                           Kull Stat Membru għandu jillimita n-numru massimu tal-bastmienti tal-lixka u tax-xlief tat-trejjix tiegħu li huma awtorizzati sabiex jistadu għat-tonn għan-numru tal-bastimenti li jipparteċipaw fis-sajd dirett għat-tonn fl-2006.
                        
                     
                        
                           2.
                        
                        
                           Kull Stat Membru għandu jillimita n-numru massimu tal-bastimenti tat-tkarkir tiegħu li huma awtorizzati sabiex jistadu għat-tonn skond il-qabda.
                        
                     
                        
                           3.
                        
                        
                           Sat-30 ta' Ġunju 2007, l-Istati Membri għandhom jissottomettu lill-Kummissjoni n-numru ta' bastimenti tas-sajd li għandu jkun stabbilit skond il-paragrafu 1 u 2. Il-Kummissjoni għandha minnufih tgħaddi dik l-informazzjoni lis-Segretarjat ta' l-ICCAT.
                        
                     
                        
                           4.
                        
                        
                           
                                       (a)
                                    
                                    
                                       Kull Stat Membru għandu jiżgura li l-bastimenti li rċevew permess speċjali tas-sajd li hu msemmi fil-paragrafi 1 u 2 jiġu inklużi f'lista li tkun fiha isimhom u n-numru tar-reġistru tal-flotta Komunitarja (CFR) kif definit fl-Anness I għar-Regolament tal-Kummissjoni (KE) Nru 26/2004 tat-30 ta' Diċembru 2003 dwar ir-reġistru tal-flotta tas-sajd Komunitarja (1).
                                    
                                 
                                       (b)
                                    
                                    
                                       Kull Stat Membru għandu jibgħat lill-Kummissjoni l-lista msemmija f'paragrafu a) u l-emendi sussegwenti kollha f'forma li tinqara mill-kompjuter.
                                    
                                 
                                       (ċ)
                                    
                                    
                                       Emendi għal-lista msemmija f'paragrafu 4 a) għandhom jiġu trasmessi lill-Kummissjoni għall-inqas ħamest ijiem qabel id-data li fiha l-bastiment li għadu kemm ġie inkluż f'dik il-lista jidħol fl-Atlantiku tal-Lvant. Il-Kummissjoni għandha tibgħat mill-ewwel l-emendi lis-Segretarjat ta' l-ICCAT.
                                    
                                 
                     
                        
                           5.
                        
                        
                           Għandu jiġi allokat mhux aktar minn 10 % tal-kwota tal-Komunità għat-tonn għandha tkun allokata fost il-bastimenti awtorizzati msemmija fil-paragrafi 1 u 2, b'massimu ta' 200 tunnellata ta' tonn li jkun jiżen mhux inqas minn 6,4 kg jew 70 ċm maqbud minn bastimenti tal-lixka ta' tul totali ta' inqas minn 17-il metru.
                        
                     
                        
                           6.
                        
                        
                           Jista' jiġi allokat mhux aktar minn 2 % tal-kwota tal-Komunità għat-tonn fost is-sajjieda artisanali kostali tagħha għal ħut frisk.
                        
                     
                        
                           7.
                        
                        
                           
                                       (a)
                                    
                                    
                                       Għandu jkun ipprojbit l-iżbark jew it-trasbord minn bastimenti msemmija fil-paragrafu 1 u 2 ta' dan l-Anness ta' kwalunkwe kwantità ta' tonn li jinqabad fl-Atlantiku tal-Lvant fi kwalunkwe post ieħor għajr il-portijiet magħżula mill-Istati Membri jew minn CPCs.
                                    
                                 
                                       (b)
                                    
                                    
                                       L-Istati Membri għandhom jagħżlu post li jintuża għall-iżbarkar jew post qrib ix-xatt (portijiet magħżula) fejn l-iżbarkar jew operazzjonijiet ta' trasbord tat-tonn ikun permess.
                                    
                                 
                                       (ċ)
                                    
                                    
                                       L-Istati Membri għandhom jibgħatu lill-Kummissjoni sat-30 ta' Ġunju 2007 lista tal-portijiet magħżula. Il-Kummissjoni għandha tibgħat din l-informazzjoni lis-Segretarjat Eżekuttiv ta' l-ICCAT qabel l-1 ta' Lulju 2007. Kwalunkwe bidla sussegwenti għal-lista għandha tkun notifikata lill-Kummissjoni sabiex din tintbgħat lis-Segretarjat Eżekuttiv ta' l-ICCAT, mill-inqas 15-il jum qabel ma tidħol fis-seħħ il-bidla.
                                    
                                 
                     
                        
                           8.
                        
                        
                           B'deroga mid-dispożizzjoni ta' l-Artikolu 7 tar-Regolament (KEE) Nru 2847/93, il-kaptani tal-bastimenti Komunitarji msemmija fil-paragrafu 1 u 2 jew ir-rappreżentant tagħhom għandhom jinnotifikaw lill-awtorità kompetenti ta' l-Istat Membru (inkluż l-awtorità kompetenti ta' l-Istat tal-bandiera tagħhom) jew tas-CPC fil-port jew faċilità ta' żbarkar ta' liema jixtiequ jużaw mill-inqas 4 siegħat qabel il-ħin stmat tal-wasla, b'dan li ġej:
                           
                                       (a)
                                    
                                    
                                       il-ħin stmat tal-wasla,
                                    
                                 
                                       (b)
                                    
                                    
                                       l-istima tal-kwantità ta' tonn abbord,
                                    
                                 
                                       (ċ)
                                    
                                    
                                       informazzjoni dwar iż-żona fejn sar il-qbid
                                    
                                 
                     
                        
                           9.
                        
                        
                           Kull Stat Membru għandu jimplimenta sistema ta' rappurtar ta' qbid li tiżgura l-monitoraġġ effettiv ta' l-użu tal-kwota ta' kull bastiment.
                        
                     
                        
                           10.
                        
                        
                           Il-qabdiet tat-tonn ma jistgħux jiġu offerti għall-bejgħ lill-konsumatur finali, irrispettivament mill-metodu ta' bejgħ, dment li marki jew tikkettar xieraq ma jindikax:
                           
                                       (a)
                                    
                                    
                                       l-ispeċi, it-tagħmir ta' sajd użat,
                                    
                                 
                                       (b)
                                    
                                    
                                       iż-żona ta' qbid u d-data.
                                    
                                 
                     
                        
                           11.
                        
                        
                           Mill-1 ta' Lulju 2007, l-Istati Membri li l-bastimenti tal-lixka tagħhom huma awtorizzati jistadu għat-tonn fl-Atlantiku tal-Lvant għandhom jistitwixxu rekwiżiti għat-tikketti fuq id-denb (tail tags) kif ġej:
                           
                                       (a)
                                    
                                    
                                       Tikketti fuq id-denb iridu jitwaħħlu fuq kull tonn immedjatament ma l-iżbark.
                                    
                                 
                                       (b)
                                    
                                    
                                       Kull tikketta fuq id-denb għandu jkollha numru ta' identifikazzjoni uniku li jrid jiġi inkluż fid-dokumenti statistiċi dwar it-tonn u miktub fuq in-naħa ta' barra ta' kwalunkwe pakkett li fih it-tonn.
                                    
                                 
                     Parti II
               Speċifikazzjonijiet għall-kotba ta' abbord:
               Speċifikazzjonijiet minimi għall-kotba ta' abbord
               
                           1.
                        
                        
                           Il-ktieb ta' abbord irid ikollu kull folja numerata.
                        
                     
                           2.
                        
                        
                           Il-ktieb ta' abbord irid jiġi kompletat kuljum (nofs il-lejl) jew qabel il-wasla fil-port
                        
                     
                           3.
                        
                        
                           Il-ktieb ta' abbord irid ikun ikkompletat fil-każ ta' ispezzjonijiet fuq il-baħar
                        
                     
                           4.
                        
                        
                           Kopja waħda tal-folji trid tibqa' mwaħħla mal-ktieb ta' abbord
                        
                     
                           5.
                        
                        
                           Il-kotba ta' abbord iridu jinżammu abbord sabiex jiġi kopert perjodu ta' sena ta' operazzjoni.
                        
                     Informazzjoni standard minima għall-kotba ta' abbord:
               
                           1.
                        
                        
                           L-isem tal-kaptan u l-indirizz
                        
                     
                           2.
                        
                        
                           Dati u portijiet ta' tluq, Dati u portijiet ta' wasla
                        
                     
                           3.
                        
                        
                           Isem il-bastiment, numru ta' reġistrazzjoni, numru ICCAT u numru IMO (jekk disponibbli). Fil-każ ta' operazzjonijiet konġunti ta' sajd, l-ismijiet tal-bastimenti, in-numri ta' reġistrazzjoni, in-numru ICCAT u n-numru IMO (jekk disponibbli) tal-bastimenti kollha involuti fl-operazzjoni.
                        
                     
                           4.
                        
                        
                           Inġenji tas-sajd:
                           
                                       (a)
                                    
                                    
                                       kodiċi tat-tip FAO
                                    
                                 
                                       (b)
                                    
                                    
                                       Dimensjoni (tul, daqs tal-malji, numru ta' sunnari …)
                                    
                                 
                     
                           5.
                        
                        
                           Operazzjonijiet fuq il-baħar b'linja waħda (minimu) għal kull jum tal-vjaġġ, b'informazzjoni dwar:
                           
                                       (a)
                                    
                                    
                                       L-Attività (sajd, tbaħħir …)
                                    
                                 
                                       (b)
                                    
                                    
                                       Il-Pożizzjoni: Pożizzjonijiet eżatti kuljum (fi gradi u minuti), reġistrati għal kull operazzjoni ta' sajd jew f'nofs in-nhar meta ma jkunx seħħ sajd f'dik il-ġurnata.
                                    
                                 
                                       (ċ)
                                    
                                    
                                       Reġistru tal-qabdiet:
                                    
                                 
                     
                           6.
                        
                        
                           Identifikazzjoni ta' l-ispeċi:
                           
                                       (a)
                                    
                                    
                                       bil-kodiċi FAO
                                    
                                 
                                       (b)
                                    
                                    
                                       il-piż sħiħ (RWT) f'kg għal kull ġurnata
                                    
                                 
                     
                           7.
                        
                        
                           Firma tal-kaptan
                        
                     
                           8.
                        
                        
                           Firma ta' l-osservatur (jekk applikabbli)
                        
                     
                           9.
                        
                        
                           Mezz tal-kalkolazzjoni tal-piż: stima, ippiżar abbord.
                        
                     
                           10.
                        
                        
                           Il-ktieb ta' abbord jinżamm fil-piż ħaj ekwivalenti tal-ħut u jsemmi l-fatturi ta' konverżjoni użati fl-evalwazzjoni.
                        
                     Informazzjoni minima fil-każ ta' żbarki, trasbord/trasferiment:
               
                           1.
                        
                        
                           Dati u port ta' żbark/trasbord/trasferiment
                        
                     
                           2.
                        
                        
                           Prodotti
                           
                                       (a)
                                    
                                    
                                       preżentazzjoni
                                    
                                 
                                       (b)
                                    
                                    
                                       numru ta' ħut jew kaxxi u kwantità f'kg
                                    
                                 
                     
                           3.
                        
                        
                           Firma tal-Kaptan jew ta' l-Aġent tal-Bastiment
                        
                     Parti III
               Dikjarazzjoni ICCAT dwar trasferiment/trasbord
               
                  
               Test ta 'immaġni
               
                  Nru tad-dokument DIKJARAZZJONI ICCAT DWAR TRASFERIMENT/TRASBORD
                  Bastiment ta' rmonk/ġarr
                  Bastimenti tas-sajd
                  L-isem u l-call sign internazzjonali tar-radju tal-bastiment
                  L-isem u l-call sign internazzjonali tar-radju tal-bastiment
                  Bandiera:
                  Bandiera:
                  Nru ta' awtorizzazzjoni ta' l-Istat tal-Bandiera
                  Nru ta' awtorizzazzjoni ta' l-Istat tal-Bandiera
                  Nru tar-Reġistru nazzjonali
                  Nru tar-Reġistru nazzjonali
                  Nru tar-Reġistru ICCAT
                  Nru tar-Reġistru ICCAT
                  Nru IMO
                  Identifikazzjoni esterna:
                  Nru tal-folja tal-ktieb ta' abbord tas-sajd
                  Jum
                  Xahar
                  Siegħa
                  Sena
                  2
                  0
                  Isem il-Kaptan:
                  Isem il-Kaptan tal-bastiment ta' rmonk/ġarr:
                  POST TAT-TRASBORD/TRASFERIMENT Tluq
                  minn
                  Ritorn
                  lil
                  Firma:
                  Firma:
                  Trasferiment/trasbord
                  Għal trasbord, indika l-piż f'kilogrammi
               
               Fil-każ ta' trasferiment ta' ħut ħaj, indika n-numru ta' unitajiet u l-piż ħaj
               
                  
               Test ta 'immaġni
               
                  Port
                  ea Lat.
                  Long.
                  Speċijiet
                  Numru ta' unitajiet
                  ta' ħut
                  Tip ta'
                  Prodott Ħaj
                  Tip ta'
                  Prodott Sħiħ
                  Tip ta'
                  Prodott Imnaddaf
                  Tip ta'
                  Prodott Mingħajr ras
                  Tip ta'
                  Prodott imqattà
                  Tip ta'
                  Prodott
                  trasferiment/trasbordi ulterjuri
                  Data
                  Post/Pożizzjoni:
                  Nru ta' awtorizzazzjoni CP
                  Firma tal-Kaptan tal-bastiment li jittrasferixxi:
                  Isem tal-bastiment li jirċievi:
                  Bandiera
                  Nru tar-Reġistru ICCAT
                  Nru IMO
                  Firma tal-Kaptan
                  Data
                  Post/Pożizzjoni:
                  Nru ta' awtorizzazzjoni CP
                  Firma tal-Kaptan tal-bastiment li jittrasferixxi:
                  Isem tal-bastiment li jirċievi:
                  Bandiera
                  Nru tar-Reġistru ICCAT
                  Nru IMO
                  Firma tal-Kaptan
                  Firma ta' l-Osservatur ta' l-ICCAT (jekk applikabbli):
               
               Obbligi fil-każ ta' trasferiment/trasbord:
               
                           1.
                        
                        
                           L-oriġinali tad-dikjarazzjoni tat-trasferiment/trasbord trid tingħata lill-bastiment ta' rmonk/ipproċessar/trasport).
                        
                     
                           2.
                        
                        
                           Il-kopja tad-dikjarazzjoni ta' trasferiment/trasbord trid tinżamm mill-bastiment tas-sajd korrispondenti li jkun qabad.
                        
                     
                           3.
                        
                        
                           Operazzjonijiet ta' trasferiment jew trasbord ulterjuri għandhom ikunu awtorizzati mis-CP rilevanti li jawtorizza l-bastiment sabiex jopera.
                        
                     
                           4.
                        
                        
                           L-oriġinal tad-dikjarazzjoni ta' trasferiment/trasbord trid tinżamm mill-bastiment li jirċievi li jżomm il-ħut, sa l-azjenda jew il-post ta' żbark.
                        
                     
                           5.
                        
                        
                           L-operazzjoni ta' trasferiment jew trasbord għandha tiġi reġistrata fil-ktieb ta' abbord ta' kwalunkwe bastiment involut fl-operazzjoni.
                        
                     Parti IV
               Skema ta' l-ICCAT ta' ispezzjoni internazzjonali konġunta
               Il-Kummissjoni ICCAT qablet matul ir-Raba' Laqgħa Regolari tagħha (Madrid, Novembru 1975) li:
               Skond il-paragrafu 3 ta' l-Artikolu IX tal-Konvenzjoni, il-Kummissjoni ICCAT tirrakkomanda l-istabbiliment ta' l-arranġamenti li ġejjin għal kontroll internazzjonali 'l hinn mill-ilmijiet taħt il-ġurisdizzjoni nazzjonali għall-fini li tiġi żgurata l-applikazzjoni tal-Konvenzjoni u l-miżuri fis-seħħ fiha:
               
                           1.
                        
                        
                           Il-kontroll għandu jitwettaq mill-ispetturi tas-servizzi tal-kontroll tas-sajd tal-Gvernijiet Kontraenti. L-ismijiet ta' l-ispetturi maħtura għal dak il-għan mill-gvernijiet rispettivi tagħhom għandhom ikunu mgħarrfa lill-Kummissjoni.
                        
                     
                           2.
                        
                        
                           Bastimenti li jġorru spettur għandhom itajru bandiera jew fjamma speċjali approvata mill-Kummissjoni ICCAT sabiex jindikaw li l-ispettur qed iwettaq dmirijiet ta' ispezzjoni internazzjonali. L-ismijiet tal-bastimenti użati għal dak il-fini f'dak il-mument, li jistgħu jkunu bastimenti speċjali ta' ispezzjoni jew bastimenti tas-sajd, għandhom ikunu notifikati lill-Kummissjoni ta' l-ICCAT, malajr kemm jista' jkun.
                        
                     
                           3.
                        
                        
                           Kull spettur għandu jġorr dokument ta' l-identità pprovduta mill-awtoritajiet ta' l-istat tal-bandiera f'forma approvata mill-Kummissjoni ICCAT u mogħtija lilu mal-ħatra li tiddikjara li għandu l-awtorità sabiex jaġixxi skond l-arranġamenti approvati mill-Kummissjoni ICCAT.
                        
                     
                           4.
                        
                        
                           Suġġett għall-arranġamenti maqbula taħt il-paragrafu (9), bastiment impjegat f'dak il-mument fis-sajd għat-tonn jew ħut bħat-tonn fiż-Żona Konvenzjoni 'l barra mill-ilmijiet taħt il-ġurisdizzjoni nazzjonali għandu jieqaf hekk kif jingħata s-sinjal xieraq fil-Kodiċi Internazzjonali dwar is-Sinjali minn bastiment li għandu fuqu spettur dment li ma jkunx qed iwettaq operazzjonijiet ta' sajd, fejn jekk dan ikun il-każ, għandu jieqaf hekk kif ikun temm dawn l-operazzjonijiet. Il-kaptan (2) tal-bastiment għandu jippermetti lill-ispettur, li jista' jkun akkumpanjat minn xhud, sabiex jitla' abbord. Il-kaptan għandu jippermetti lill-ispettur jagħmel l-eżami tal-qabda jew tat-tagħmir u ta' kwalunkwe dokument li l-ispettur jikkonsidra neċessarju sabiex jivverifika l-osservanza tar-rakkomandazzjonijiet tal-Kummissjoni ICCAT li huma fis-seħħ fir-rigward ta' l-istat tal-bandiera tal-bastiment ikkonċernat u l-ispettur jista' jitlob għal kwalunkwe spjega li hu jikkunsidra neċessarju.
                        
                     
                           5.
                        
                        
                           Hekk kif jitla' fuq il-bastiment spettur għandu jipproduċi d-dokument deskritt fi (3) hawn fuq. L-ispezzjonijiet għandhom isiru b'mod li l-bastiment isofri l-inqas tfixkil u inkonvenjenza possibbli u li d-degradazzjoni tal-kwalità tal-ħut ikun evitat. Spettur għandu jillimita l-inkjesta tiegħu għall-aċċertazzjoni tal-fatt fir-rigward ta' l-osservazzjoni tar-rakkomandazzjonijiet tal-Kummissjoni ta' l-ICCAT li huma fis-seħħ fir-rigward ta' l-istat tal-bandiera tal-bastiment ikkonċernat. Meta jagħmel l-eżami spettur jista' jitlob lill-kaptan għal kwalunkwe għajnuna li jista' jkollu bżonn. Huwa għandu jfassal rapport dwar l-ispezzjoni tiegħu f'forma approvata mill-Kummissjoni ICCAT. Huwa għandu jiffirma r-rapport fil-preżenza tal-kaptan tal-bastiment li għandu jkun intitolat iżid jew jordna li tiġi miżjuda fir-rapport kwalunkwe osservazzjoni li hu jaħseb li hi xierqa u għandu jiffirma tali osservazzjoni. Kopji tar-rapport għandhom jingħataw lill-kaptan tal-bastiment u lill-gvern ta' l-ispettur li għandu jgħaddi kopji lill-awtoritajiet xierqa ta' l-istat tal-bandiera tal-bastiment u lill-Kummissjoni ICCAT. Fejn jinsab ksur tar-rakkomandazzjonijiet l-ispettur għandu, fejn possibbli, jinforma wkoll lill-awtoritajiet kompetenti ta' l-istat tal-bandiera, kif notifikat lill-Kummissjoni ICCAT, u lil kwalunkwe bastiment ta' ispezzjoni ta' l-istat tal-bandiera li huwa magħruf li jinsab fil-viċinanzi.
                        
                     
                           6.
                        
                        
                           Reżistenza kontra spettur jew nuqqas ta' konformità ma' l-istruzzjonijiet tiegħu għandhom jitqiesu mill-istat tal-bandiera tal-bastiment b'mod simili għal reżistenza kontra kwalunkwe spettur ta' dak l-istat jew nuqqas ta' konformità mad-direzzjonijiet tiegħu.
                        
                     
                           7.
                        
                        
                           L-ispetturi għandhom iwettqu l-kompiti tagħhom taħt dawn l-arranġamenti f'konformità mar-regoli stabbiliti f'din ir-rakkomandazzjoni iżda għandhom jibqgħu taħt il-kontroll operattiv ta' l-awtoritajiet nazzjonali tagħhom u jkunu responsabbli lilhom.
                        
                     
                           8.
                        
                        
                           Il-Gvernijiet kontraenti għandhom jikkonsidraw u jaġixxu fuq rapporti ta' spetturi barranin taħt dawn l-arranġamenti fuq bażi simili, skond il-leġislazzjoni nazzjonali tagħhom, għar-rapporti ta' l-ispetturi nazzjonali. Id-dispożizzjonijiet ta' dan il-paragrafu m'għandhomx jimponu obbligu fuq Gvern Kontraenti sabiex jagħti valur ogħla lil rapport ta' spettur barrani milli dak li kieku jkollu fil-pajjiż ta' l-ispettur. Il-Gvernijiet Kontraenti għandhom jikkollaboraw sabiex jiffaċilitaw proċedimenti ġudizzjarji jew oħra li jsiru b'riżultat ta' rapport ta' spettur taħt dawn l-arranġamenti.
                        
                     
                           9.
                        
                        
                           
                                       (i)
                                    
                                    
                                       Il-Gvernijiet Kontraenti għandhom jinfurmaw lill-Kummissjoni ICCAT sa l-1 ta' Marzu ta' kull sena dwar il-pjanijiet proviżorji tagħhom għall-parteċipazzjoni f'dawn l-arranġamenti fis-sena sussegwenti u l-Kummissjoni ICCAT tista' tagħmel suġġerimenti lill-Gvernijiet Kontraenti għall-koordinazzjoni ta' operazzjonijiet nazzjonali f'dan il-qasam inkluż in-numru ta' spetturi u bastimenti li jġorru spetturi.
                                    
                                 
                                       (ii)
                                    
                                    
                                       L-arranġamenti li hawn f'din ir-rakkomandazzjoni u l-pjanijiet għall-parteċipazzjoni għandhom japplikaw bejn il-Gvernijiet Kontraenti sakemm ma jiftehmux mod ieħor bejniethom; u tali qbil għandu jkun innotifikat lill-Kummissjoni ICCAT: Dment li madankollu, l-implimentazzjoni ta' l-iskema għandha tkun sospiża bejn żewġ Partijiet Kontraenti jekk wieħed minnhom ikun innotifika lill-Kummissjoni ICCAT għaldaqstant, sakemm jiġi kompletat ftehim.
                                    
                                 
                     
                           10.
                        
                        
                           
                                       (i)
                                    
                                    
                                       It-tagħmir tas-sajd għandu jkun spezzjonat skond ir-regolamenti fis-seħħ għas-sub-żona li fih isseħħ l-ispezzjoni. L-ispettur għandu jiddikjara n-natura ta' dan il-ksur f'dan ir-rapport.
                                    
                                 
                                       (ii)
                                    
                                    
                                       L-ispetturi għandu jkollhom l-awtorità jispezzjonaw it-tagħmir tas-sajd kollu li qed jintuża jew dak it-tagħmir li jinsab fuq il-gverta lest sabiex jintuża.
                                    
                                 
                     
                           11.
                        
                        
                           L-ispettur għandu jwaħħal marka ta' identifikazzjoni approvata mill-Kummissjoni ICCAT ma' kwalunkwe tagħmir tas-sajd spezzjonat li jidher li hu fi ksur tar-rakkomandazzjonijiet tal-Kummissjoni ta' l-ICCAT fis-seħħ fir-rigward ta' l-istat tal-bandiera tal-bastiment ikkonċernat u għandu jirreġistra dan il-fatt fir-rapport tiegħu.
                        
                     
                           12.
                        
                        
                           L-ispettur jista' jieħu ritratti tat-tagħmir b'mod li jiġu żvelati dawk il-karatteristiċi li fl-opinjoni tiegħu mhumiex f'konformità mar-regolament fis-seħħ. F'dan il-każ is-suġġetti li jitteħdilhom ritratt għandhom ikunu elenkati fir-rapport u kopji tar-ritratti għandhom ikunu mehmuża mal-kopja tar-rapport lill-istat tal-bandiera.
                        
                     
                           13.
                        
                        
                           L-ispettur għandu jkollu l-awtorità, suġġett għal kull limitazzjoni imposta mill-Kummissjoni ICCAT, li jeżamina l-karatteristiċi tal-qabdiet sabiex jistabbilixxi jekk ir-rakkomandazzjonijiet ta' l-ICCAT humiex qed jiġu osservati. Hu għandu jirrapporta s-sejbiet tiegħu lill-awtoritajiet ta' l-istat tal-bandiera tal-bastiment spezzjonat malajr kemm jista' jkun. (Rapport Biennali 1974/75, Parti II).
                        
                     Kummenti
               Ġie maqbul li d-data ta' dħul fis-seħħ ta' l-Iskema dwar l-Ispezzjoni Internazzjonali tinżamm sospiża sakemm il-Kummissjoni ICCAT tiddeċiedi mod ieħor.
               Fjamma ICCAT:
               
                   ”
            .
         
            (1)  ĠU L 5, 9.1.2004, p. 25.
         
            (2)  Il-kaptan jirreferi għall-individwu li huwa fil-kmand tal-bastiment